Is-isla Babuyan

Ti Isla Babuyan ammo pay a kas ti Grupo ti Is-isla ti Babuyan, ket ti maysa a purpuro idiay Filipinas, mabirukan idiay Lingsat Luzon iti amianan ti nangruna nga isla ti Luzon. Ti purpuro ket buklen dagiti nangruna nga uppat nga isla ken dagiti mangpalikmut kaniada a babbabassit nga isla. Dagitoy a nangruna nga isla ket, iti agpakanawan manipud iti amianan a daya, ti Babuyan, Calayan, Dalupiri, Fuga, ken Camiguin. Ti is-isla Babuyan ket naisinsinada manipud iti Luzon babaen ti Kanal Babuyan, ken manipud iti probinsia ti Batanes iti amianan babaen ti Kanal Balintang.

 Tattao 
Ti nagtaudan dagiti tattao a Babuyan ket napetsado kadagiti napalabas a tawen ti 60,000+ idi dagiti tribu ti Negrito ket tinagtagitaoda dagiti isla, kalpasanna napan dagiti Austronesio iti isla. Kadagiti naladaw a tawen ti 1580, dagiti dakkel a grupo dagiti Filipino ket pimmanawda iti nangruna daga idi nangrugi ti Espaniol a nangraut iti Filipinas. Dagiti bassit nga isla itan ket addaan kadagiti aglalaok a sabsabali a grupo ti etniko. Manipud kadagiti nasapa a tawen ti 1800, dagiti tattao manipud idiay Hawaii, Samoa, Tonga ken ti  pay Hapon ket nagtataengda iti grupo dagiti isla. Bayat a dagiti patneng a tattao ket naikeddengda a Filipino, isuda ket naglalaok nga etniko ti tattao manipud iti Samoa, Hawaii, Hapon ken Tonga nga itan ket tinawtawaganda ti isla kas ti pagtaenganda.

 Relihion 
Adda dagiti dadduma a tattao a Babuyan ket kaaduanda a politeistiko ken namatmatida kadagiti nadumaduma a dios, dagiti dadduma ket agsansanayda iti Hinduismo. Kadagiti tawen ti 1940, dagiti soldado nga Amerikano ket nangipaammoda kadagiti patneng a tattao iti relihion ti Kristiano ken itan ket 30% kadagiti patneng ket Kristianoda.

 Gobierno 
Ti sibubukel a purpuro ket inadministro babaen ti probinsia ti Cagayan, a ti Babuyan, Calayan, Camiguin, ken Dalupiri ket isuda ti mangbukel iti ili ti Calayan"Calayan" . Opisial a Website ti Gobierno ti Probinsia ti Cagayan. Naala idi 2013-04-01. bayat a ti Fuga ket turayan babaen ti ili ti Aparri."Aparri" . Opisial a Website ti Gobierno ti Probinsia ti Cagayan. Naala idi 2013-04-01. Ti Babuyan ken Dalupiri ket dagiti agmaymaysa a baranggay iti ili ti Calayan, ket respektiboda nanaganan iti Babuyan Claro ken Dalupiri, bayat a ti Isla Fuga ket maysa pay nga agmaymaysa a baranggay, nga agnagan pay iti Isla Fuga idiay Aparri.

 Heolohia 
Dagiti akindaya nga isla ti purpuro ket parteda ti Bulkaniko nga Arko ti Luzon.  Dagiti tallo a bulkan manipud kadagiti dua nga isla ket bimtakda kadagiti naipakasaritaan a panawen – ti Camiguin de Babuyanes iti Isla Camiguin,"Camiguin de Babuyanes" . Global Volcanism Program. Naala idi 2013-04-01. ti Babuyan Claro (ammo pay a kas Bantay Babuyan) iti Isla Babuyan."Babuyan Claro" . Global Volcanism Program. Naala idi 2013-04-01.  Ti pay sabali a bassit a bulkaniko nga isla ket mabirukan bassit iti  iti amianan  a daya ti Isla Camiguin, ti Bulkan Didicas iti Isla Didicas, ket nagbalin laeng a permanente nga isla iti las-ud ti aktibidad idi 1952."Didicas" . Global Volcanism Program. Naala idi 2013-04-01.

 Is-isla 
Dagiti sumaganad ket dagiti isla ti Babuyan ken dagiti kadennada a babassit nga isla ken batbato:U.S. Coast and Geodetic Survey (1919). "United States Coast Pilot, Philippine Islands, Part 1", pp. 41–44. Government Printing Office, Washington.

 Babuyan Claro
 Isla Pan de Azucar

 Calayan
 Isla Panuitan
 Batbato Wyllie

 Camiguin
 Batbato Guinapac
 Isla Pamoctan
 isla Pinon

 Isla Dalupiri
 Bassit nga Isla ti Irao

 Isla Didicas
 Isla Fuga
 Isla Barit
 Isla Mabag

 Dagiti nagibasaran 

 Dagiti akinruar a silpo 
Pakaamo iti Isla Fuga

Kategoria:Is-isla ti Filipinas
Kategoria:Dagiti purpuro ti Filipinas
Kategoria:Dagiti purpuro ti Taaw Pasipiko